Hei alle foreldre og elever på 6.trinn.

Vi skal på skoletur til Oslo mandag 11.juni -2018. Vi er 37 elever og 4 voksne. Dette blir en meget spennende dag som er nøye planlagt. Det er viktig at dere voksne hjemme forbereder barna godt. Av den grunn ønsker vi at dere leser informasjonen i dette brevet *sammen* og sender med svarslippen tilbake til skolen innen fristen.

**Dagsplan skoletur til Oslo mandag 11.juni:**

* Oppmøte i skolegården kl.07.35
* Avreise fra Herstad *presis* kl.07.45
* Vi kjører til Munch-museet.

Vi skal se utstillingen *MELLOM KLOKKEN OG SENGEN*.

Klassen blir delt i to grupper. Hver gruppe har sin egen guide.

Det tar ca. 45 min. å se utstillingen med guiden.

* Ca. kl.11.30 kjører vi til Vigelandsparken/Frognerparken.

 Vi skal se på *SKULPTURENE* i parken. (Line er guide.)

 Vi lager piknik i parken og spiser maten vår!

 NB. Dersom det er dårlig vær, spiser vi innendørs i Vigeland-museet.

* Ca. kl.14.00/14.30 er det avreise fra Vigelandsparken/Frognerparken.
* Ankomst Herstad skole ca.kl.16.00/17.00.

**Alle MÅ ha med i RYGGSEKKEN (ikke bag):**

* Ekstra stor, deilig matpakke + frukt + vannflaske
* Klær etter vær
* Godt skotøy
* Teppe/piknikteppe/sitteunderlag

***Svarslipp (klipp av) leveres til lærer senest innen 1.juni.***

…………………………………………………………………………………………………………

*JA, vi har lest dette brevet sammen.*

*JA, vi voksne hjemme pakker ryggsekken sammen med barnet vårt.*

*Valgfritt:*

*Vi kan bidra med gjærbakst til felles glede for hele klassen! (F.eks. boller, kanelboller, pizzasnurrer o.l.)*

*JA, vi baker: ……………………………………..*

Barnets navn. ……………………………………………………

Signatur foreldre: …………………………………………………